2009; lavastaja James McTeigue; stsenaristid Matthew Sand ja J. Michael Straczynski ; osades Rain, Naomie Harris, Stephen Marcus, Randall Duk Kim, Sung Kang, Sho Kosugi  4/10    Ehk oli süüdi liigne unisus ja väsimus, ent ma tõepoolest ei suutnud kuidagi "Ninja  Assassinile" isegi kaasa tunda; ehk oleks pidanud end nautimiseks lihtsalt täis jooma ning koguma mõned lõuapoolikud kõrvale kommenteerima. Filmist kumab jõuliselt läbi James McTeigue'i tõsine tahtmine saavutada midagi "V for Vendettaga" võrdväärset: mineviku valusad mälestused, elu mõtte otsingud, südame väljakaevamised kõva väliskesta alt - aga see kõik tundub naeruväärselt pealiskaudne. Kui palju kordi on tarvis korrutada  ! mingisuguse  salapärase kõrikorinaga? Ühest võiks ju piisata. Võib-olla ma olen liiga karm, sest aktsioonistseenid ei jäta küll eriti milleski soovida: jäsemed lendavad sõduritelt/ninjadelt nagu nukkudelt ja ühe mõõgahoobiga on siin vabalt võimalik inimesi pooleks lüüa. Ehk oleks pidanud sellega piirdumagi - ja see möll oleks vägagi vaadatav. Nüüd aga (amatöörlike) näitlejate jõupingutused avastada universumi saladused ninja-filmis; tuleb vist tõdeda, et nii lavastaja kui kirjutajad (nt Straczynski ju kirjutas Eastwoodi  draama "Changeling") on ikka väga vale filmi otsa sattunud.